Иван Пейчев
Завръщането…

chitanka.info

Завръщането

няма разписания.

Завръщането ни

през дъжд и люляк

няма разписания.

Спомни си малките

обуща под дъжда.

О, тоя кален, стръмен дъжд

и нежните ти

устни

озарени

от калния и черен дъжд,

от нашето мълчание.

Ти не скърби,

че нашата раздяла

бе разстоянието

съкрушавано

от поривът на

тежките платна,

от небесата паднали

над нас,

от безкрайността

на всичко,

което ний смятахме

раздяла.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.